при диви свине в Словакия и Полша.
 (5)
 През април 2021 г. беше констатиран един случай на африканска чума по свинете при дива свиня в окръг Rimavska Sobota в Словакия в област, която понастоящем е включена като ограничителна зона I в приложение I към Регламент за изпълнение (ЕС) 2021/605. Това ново огнище на африканска чума по свинете при диви свине представлява повишена степен на риск, което следва да бъде отразено в посоченото приложение. Поради това посочената област в Словакия, която понастоящем е включена като ограничителната зона I в същото приложение и е засегната от възникналото наскоро огнище на африканска чума по свинете, следва да бъде включена като ограничителна зона II в същото приложение вместо като ограничителна зона I.
 (6)
 През май 2021 г. беше констатиран един случай на африканска чума по свинете при дива свиня в окръг szamotulski в Полша в област, която понастоящем е посочена като ограничителна зона I в приложение I към Регламент за изпълнение (ЕС) 2021/605. Това ново огнище на африканска чума по свинете при диви свине представлява повишена степен на риск, което следва да бъде отразено в посоченото приложение. Поради това посочената област в Полша, която понастоящем е включена като ограничителна зона I в същото приложение и е засегната от възникналото наскоро огнище на африканска чума по свинете, следва да бъде включена като ограничителна зона II в същото приложение вместо като ограничителна зона I.
 (7)
 След тези неотдавнашни огнища на африканска чума по свинете при диви свине в Словакия и Полша и предвид настоящата епидемиологична обстановка по отношение на африканската чума по свинете в Съюза, определените зони в посочените държави членки бяха преразгледани и актуализирани. Освен това бяха преразгледани и актуализирани въведените мерки за управление на риска. Тези промени следва да бъдат отразени в приложение I към Регламент за изпълнение (ЕС) 2021/605.
 (8)
 С цел да бъдат взети под внимание най-актуалните промени в епидемиологичната обстановка по отношение на африканската чума по свинете в Съюза и да се предприемат изпреварващи мерки за ограничаване на рисковете, свързани с разпространението на болестта, следва да се определят границите на нови, достатъчно големи по обхват ограничителни зони в Словакия и Полша, които да бъдат надлежно включени като ограничителни зони II в приложение I към Регламент за изпълнение (ЕС) 2021/605. Тъй като ситуацията по отношение на африканската чума по свинете в Съюза е много динамична, при определянето на тези нови ограничителни зони беше взето предвид положението в околните райони.
 (9)
 Предвид неотложността на епидемиологичната обстановка в Съюза във връзка с африканската чума по свинете, е важно измененията на приложение I към Регламент за изпълнение (ЕС) 2021/605, направени с настоящия регламент за изпълнение, да породят действие възможно най-скоро.
 (10)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент за изпълнение (ЕС) 2021/605 се заменя с текста, съдържащ се в приложението към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият